PLANINSKO DRUŠTVO CELJE MATICA                                                        Celje, 21.07.2008

ODSEK ZA POHODNIŠTVO, STANETOVA 20, SI-3000 CELJE

TEL. 03 492 4850, 051 338 358

PO JUŽNI TIROLSKI

WEISSKUGEL,  3739 m,  IN
KESSELKOGEL,  3004 m, 
OD PETKA DO NEDELJE, 1. DO 3. AVGUSTA 2008

V ZIBELI MED DOLOMITI IN VELIKANI OSREDNJIH ALP LEŽI JUŽNA TIROLSKA.
NA LETOŠNJEM IZLETU V DEŽELO OB ADIŽI IN NJENIH PRITOKIH SMO IZBRALI 

NAJVIŠJI DASI NE NAJLEPŠI VRH DOLOMITSKE SKUPINE ROSENGARTEN 

IN MOGOČNO PODPRVAKINJO (TZTALSKIH ALP.  VABLJENI!

S POSTAJALIŠČA PRED PARKIRNO STAVBO OB LJUBLJANSKI CESTI 

ODPOTUJEMO Z NAROČENIM AVTOBUSOM ŽE V ČETRTEK OB DESETIH ZVEČER, 22:00.

MEJNI NADZOR NE MOTI VEČ POČITKA V KARAVANŠKEM PREDORU,

V DRAVSKO IN PUSTRIŠKO DOLINO PA STA SE SPUSTILA NOČNI HLAD IN SPOKOJ. 

ŽIVAHNO POSTAJA ŠELE PROTI JUTRU, KO NAS VSRKA PROMETNI TOK Z BRENNERJA,

IZ KATEREGA SE REŠIMO ŽE PRED BOZNOM NA CESTNINSKI POSTAJI KLAUSEN, 523 m.

KMALU SE POSLOVIMO TUDI OD CESTE V VAL GARDENO
IN SKOZI KASTELRUTH SE PRIPELJEMO NAJPREJ V BLIŽNJO ZAJZERO, SEIS, 998 m,

NATO PA NA NJIHOVO PLANINO SEISER ALPE, KI JE Z 52 km2 NAJVEČJA V VSEH ALPAH.

VOŽNJO SKLENEMO NA PARKIRIŠČU V PLANINSKEM NASELJU COMPATSCH, 1844 m.

OB SEDEŽNICI SE POVZPEMO NA PANORAMO, 2009 m,

IN SE  PO PAŠNIKIH NAPOTIMO PROTI JUGU V VZNOŽJE ROSENGARTNA.

PO POTI 2 PRIDEMO ČEZ ŠKRBINO V KONJSKEM ZOBU, ROSSZAHNSCHARTE, 2499 m,

V DVEH URAH IN POL ŠE V JUTRANJIH  URAH DO KOČE TIERSER ALPL HÜTTE, 2440 m,

KI NAM BO ZVEČER NUDILA TUDI PRENOČIŠČE.

OD KOČE SE PO POTI 554 POVZPNEMO NA PREVAL PASSO MOLIGNON, 2599 m. 

TAM SE NEMARA ODLOČIMO ZA ZAHTEVNO LAURENZIJEVO ŽELEZNO POT,

KI PODOLGEM PREMERI VSE TRI VRHOVE MOLIGNONA, največ 2852 m,

IN VELJA ZA NAJBOLJ SLIKOVITO TER RAZGLEDNO V VSEM ROSENGARTNU.

SESTOPIMO V BLIŽINO JEZERA ANTERMOIA, 2487 m,

IN SE PO LAHKI ŽELEZNI POTI POVZPNEMO  Z VZHODNE STRANI

ŠE NA KOTEL, KESSELKOGEL, CATINACCIO D’ANTERMOIA, 3004 m. 

PO POTI 585 SE SPUSTIMO NA PREVAL GRASLEITENPASS, 2599 m.

Z NJEGA POT 554 PROTI VEČERU SPET PRIPELJE V TIERSKO KOČO, 2440 m. 

V SOBOTO DOPOLDNE  NAS PO POTI 3 PRITEGNE PRELEPA ČAMINSKA DOLINA.

VOZNIK NAS SPREJME OB VSTOPU V NARODNI PARK SCHLERN, 1173 m,

NATO PA ODPELJE SKOZI TIERS, BOZEN IN MERAN PROTI (TZTALSKIM ALPAM.

PO DOLINI LANGTAUFERS PRODRE CESTA GLOBOKO V NJIH OSRČJE.

VOŽNJO SKLENEMO NA KONCU DOLINE V VASICI MELAG, 1912 m.

PO RAZGLEDNI POTI 3B SE V DVEH URAH IN POL 

POVZPNEMO DO WEISSKUGELHÜTTE, RIFUGIO PIO XI, 2542 m, KJER PRENOČIMO.

ZARANA V NEDELJO SE ODPRAVIMO PO LEDENIKU LANGTAUFERER FERNER,

KI PRIPELJE NA SEDLO WEISSKUGELJOCH, 3368 m. 

OBIČAJEN PRISTOP SE NADALJUJE NA NASLEDNJE SEDLO HINTEREISJOCH, 3469 m,

IN ČEZ MAČENSKO STENICO, MATSCHER WANDL,

NA BLEŠČEČO BELO OBLO, WEISSKUGEL, PALLA BIANCA, 2739 m.

PO SVOJIH SLEDEH  SESTOPIMO V MELAG, 1912 m. 

DOMOV SE VRNEMO ŠELE KAKŠNO URO PO POLNOČI.

OB UGODNIH RAZMERAH JE MOŽNO SESTOPITI S HINTEREISJOCHA, 3469 m,

PROTI JUGU PO NOVI POTI 5B DO OBERETTESHÜTTE, 2677 m.

TA POT PRIPELJE V MAČENSKO DOLINO NA NJENEM KONCU V GLIESHOFU, 1810 m.

NE POZABIMO VELJAVNE ČLANSKE IZKAZNICE PZS Z ZNAMKICO VZAJEMNOSTI,

NITI OSEBNE IZKAZNICE NITI NA RAZNA ZAVAROVANJA.

S SEBOJ VZEMIMO POTREBNO OPREMO TAKO ZA VAROVANE POTI KOT ZA LEDENIKE:

CEPIN, ČELADO, DEREZE, PLEZALNI PAS, ‘Y’, POMOŽNI VRVICI, LEDENIŠKA OČALA, SVETILKO, POSTELJNO VREČO IN DOVOLJ TOPLA OBLAČILA …

PRISPEVEK NA RAČUN PREVOZA JE 80,00 evrov.

OB PRIJAVI VPLAČAMO V PISARNI VSAJ POLOVICO, RAZLIKO PA V ENEM MESECU.

V WEISSKUGELHÜTTE JE ZARADI ZASEDENOSTI OBVEZEN POLPENZION.

                                  OBILO VESELJA V ROŽNEM VRTU IN NA BELI OBLI             Tone Primožič

